- Եթե խնդիրը միայն անձնական լիներ, ես այն հրապարակային քննարկման առարկա չէի դարձնի: Խնդիրն այն երևույթներն են, որոնք այս տարիների ընթացքում խորանում են, և իմ համոզմամբ, այսօր վտանգավոր աստիճանի են հասել: Պատահական չէ, որ արդեն ասույթ է դարձել, թե կադրերը որոշում են ամեն ինչ: Կադրային քաղաքականությունն է, որ Հայաստանը հասցրել է այս վիճակի: Ես երկու տարի եղել եմ այդ կուսակցության շարքերում և ռազմավարական ու մարտավարական շատ հարցերում ունեցել եմ տարաձայնություններ: Երեկվա իմ որոշումն արդեն այն բարակած թելն էր, որ կտրվեց: